
OGRES  NOVADA  PAŠVALDĪBA
Reģ.Nr.90000024455, Brīvības iela 33, Ogre, Ogres nov., LV-5001
tālrunis 65071160, e-pasts: ogredome@ogresnovads.lv, www.ogresnovads.lv 


APSTIPRINĀTS
ar Ogres novada pašvaldības domes
24.09.2026. sēdes lēmumu
                                                      (protokols Nr.13; 19.)

IEKŠĒJIE NOTEIKUMI
Ogrē

2026. gada 24. septembrī							          Nr. 17/2026

Par Ogres novada pašvaldības izglītības iestāžu vadītāju mēneša darba algas likmes noteikšanu
Izdoti saskaņā ar 
Pašvaldību likuma 50. panta pirmo daļu un 
Ministru kabineta 2016. gada 5. jūlija noteikumu Nr. 445 
“Pedagogu darba samaksas noteikumi” 9. punktu
I. Vispārīgie jautājumi
1. Iekšējie noteikumi (turpmāk – noteikumi) nosaka kārtību, kādā Ogres novada pašvaldība (turpmāk – pašvaldība) nosaka pašvaldības izglītības iestāžu vadītāju mēneša darba algas likmi.
2. Noteikumu mērķis ir noteikt vienotus kritērijus un kārtību, kādā pašvaldība nosaka pašvaldības izglītības iestāžu vadītāju mēneša darba algas likmi.
3. Pašvaldības izglītības iestāžu vadītāju mēneša darba algas likmi nosaka pašvaldības izpilddirektors saskaņā ar šiem noteikumiem un Ogres novada Izglītības pārvaldes veiktajiem aprēķiniem.
4. Mēneša darba algas likme pašvaldības izglītības iestāžu vadītājiem tiek noteikta ar 1. janvāri.
II. Kritēriji pašvaldības izglītības iestāžu vadītāju mēneša darba algas likmes noteikšanai
5. Pašvaldības izglītības iestāžu vadītāju mēneša darba algas likme tiek aprēķināta, mēneša darba algas likmes pamata daļu reizinot ar darba intensitātes koeficientu. 
6. Mēneša darba algas likmes pamata daļa pašvaldības izglītības iestāžu vadītājiem tiek noteikta 90 procentu apmērā no Ministru kabineta 2026. gada 14. aprīļa noteikumos Nr. 205 “Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs” (turpmāk - MK noteikumi Nr. 205) norādītajam izglītības iestādes direktora darba samaksas finansējuma aprēķinam atbilstoši izglītojamo skaitam izglītības iestādē vispārējās pamatizglītības un vidējās izglītības programmās. 
7. Mēneša darba algas likmes pamata daļa pašvaldības pirmsskolas, pamata un vidējās izglītības iestāžu vadītājiem tiek noteikta atbilstoši Valsts Izglītības informācijas sistēmā (turpmāk - VIIS) reģistrētajam izglītojamo skaitam 1. septembrī, bet ne mazāka kā iepriekšējam gadam noteiktā mēneša darba algas likmes pamata daļa.
8. Mēneša darba algas likmes pamata daļa pašvaldības profesionālās ievirzes un interešu izglītības iestāžu vadītājiem tiek noteikta atbilstoši VIIS reģistrētajam izglītojamo skaitam profesionālās ievirzes izglītības programmās 1. oktobrī un izglītojamo skaitam interešu izglītības programmās 15. oktobrī, bet ne mazāka kā iepriekšējam gadam noteiktā mēneša darba algas likmes pamata daļa.
9. Ja izglītojamo skaits izglītības iestādē samazinās vairāk kā divas pakāpes no MK noteikumu Nr. 205 4. pielikuma 2. tabulā norādītā izglītojamo skaita dalījuma, tad izglītības iestādes vadītāja mēneša darba algas likme tiek noteikta zemāka par vienu pakāpi. Šādā gadījumā netiek piemēroti šo noteikumu 14. punkta nosacījumi.
10. Darba intensitātes koeficients izglītības iestāžu vadītājiem  tiek aprēķināts saskaņā ar noteikumu pielikumu.
11. Profesionālās ievirzes izglītības iestāžu vadītājiem, kuru vadītās izglītības iestādes veic sporta pasākumu organizatorisko darbu novadā, intensitātes koeficienta aprēķina rezultātā iegūto summu palielina par 150,00 EUR (viens simts piecdesmit euro).
12. Interešu izglītības iestāžu vadītājiem, kuru vadītās izglītības iestādes veic metodisko darbu novadā, intensitātes koeficienta aprēķina rezultātā iegūto summu palielina par 150,00 EUR (viens simts piecdesmit euro).
13. Ja aprēķinātā mēneša darba algas likme ir mazāka nekā spēkā esošā mēneša darba algas likme, tiek saglabāta esošā mēneša darba algas likme. 
III. Pašvaldības izglītības iestāžu vadītāju mēneša darba algas likmes noteikšanas procedūra
14. Pašvaldības izglītības iestāžu vadītāji līdz katra gada 30. septembrim iesniedz Ogres novada Izglītības pārvaldei (turpmāk - pārvalde) informāciju par izglītības iestādes darbību iepriekšējā mācību gadā darba intensitātes koeficienta aprēķinam.
15. Informāciju par izglītības iestādes darbību iepriekšējā mācību gadā darba intensitātes koeficienta aprēķinam nesniedz Ogres Valsts ģimnāzija un Valdemāra pamatskola.
16. Pārvalde veic ikgadējo pašvaldības izglītības iestāžu vadītāju mēneša darba algas likmes aprēķinu un līdz 20. oktobrim iesniedz vadītāju mēneša darba likmes aprēķinu pašvaldības izpilddirektoram.
17. Pašvaldības izpilddirektors līdz 30. decembrim izdod ikgadējo rīkojumu par pašvaldības izglītības iestāžu vadītāju mēneša darba algas likmes noteikšanu no 1. janvāra.
18. Mainoties MK noteikumu Nr. 205 norādītajam izglītības iestādes direktora darba samaksas finansējuma aprēķinam atbilstoši izglītojamo skaitam izglītības iestādē, pašvaldības izglītības iestāžu vadītāju mēneša darba algas likme tiek pārrēķināta un noteikta ar datumu, kurā MK noteikumu Nr. 205 izmaiņas stājušās spēkā. 
IV. Noslēguma jautājumi
19. Noteikumi stājas spēkā ar 2026. gada 1. oktobri.
20. Mēneša darba algas likme pašvaldības vispārējās pamatizglītības un vidējās izglītības iestāžu vadītājiem, kuru mēneša darba alga tiek maksāta no pašvaldībai piešķirtā valsts budžeta mērķdotācijas finansējuma, tiek noteikta ar 2026. gada 1. oktobri.
21. Profesionālās ievirzes un interešu izglītības iestāžu vadītājiem amata algas likmes pieaugums no 2027. gada 1. janvāra nedrīkst pārsniegt 10%.
22. Atzīt par spēku zaudējušiem Ogres novada pašvaldības 2023. gada 30. marta iekšējos noteikumus Nr. 6/2023 " Par Ogres novada pašvaldības izglītības iestāžu vadītāju mēneša darba algas likmes noteikšanu" (protokols Nr. 3, 79).


Domes priekšsēdētājs					                                                   A. Krauja


Pielikums 
Ogres novada pašvaldības domes
[bookmark: _GoBack]2026. gada 24. septembra iekšējiem noteikumiem Nr. 17/2026
Par Ogres novada pašvaldības izglītības iestāžu vadītāju
mēneša darba algas likmes noteikšanu
Darba intensitātes koeficienta aprēķins
1. Darba intensitātes koeficients tiek aprēķināts, dalot vadītāja iegūto punktu skaitu ar normēto punktu skaitu atbilstoši 1. vai 2. tabulas nosacījumiem un: 
1.1. iegūto dalījumu reizinot ar 0,1 un rezultātam pieskaitot 1 pirmsskolas, profesionālās ievirzes un interešu izglītības iestādēs;
1.2. [bookmark: _heading=h.kxo2sn8xgllu]iegūto dalījumu reizinot ar 0,15 un rezultātam pieskaitot 1 pamata un vidējās izglītības iestādēs.
2. Ogres Valsts ģimnāzijas direktoram piemēro darba intensitātes koeficientu 1,15.
3. Valdemāra pamatskolas direktoram piemēro darba intensitātes koeficientu 1,05.
1. tabula
Punktu skaits darba intensitātes koeficienta aprēķinam pirmsskolas, vispārējās pamata vai vidējās izglītības iestādes un profesionālās ievirzes izglītības iestādes vadītājam
	Nr.
p.k.
	Darba intensitātes kritērijs 
	Punktu skaits

	
	
	Pirmsskolas izglītības iestāde
	Vispārējā pamata vai vidējās izglītības iestāde
	Profesionālās ievirzes izglītības iestāde

	1.
	Izglītojamo skaits izglītības iestādē
	
	
	

	1.1.
	Izglītojamo skaits ir lielāks nekā algas likmes pamata daļas aprēķinā piemērotā izglītojamo skaita diapazona viduspunkts  
	30
	42
	30

	2.
	Izglītības pakāpju skaits izglītības iestādē
	
	
	

	2.1.
	Izglītības iestāde īsteno pirmsskolas izglītības programmas
	NA
	6
	NA

	2.2.
	Izglītības iestāde īsteno pamatizglītības programmas 1. - 6. klasē
	NA
	6
	NA

	2.3.
	Izglītības iestāde īsteno pamatizglītības programmas 7. - 9. klasē
	NA
	6
	NA

	2.4.
	Izglītības iestādē īsteno vidējās izglītības programmu
	NA
	6
	NA

	3.
	Izglītības iestādē īstenoto speciālo izglītības programmu skaits
	
	
	

	3.1.
	Izglītības iestāde īsteno vienu speciālās izglītības programmu
	6
	6
	NA

	3.2.
	Izglītības iestāde īstenoto divas speciālās izglītības programmas
	12
	12
	NA

	3.3.
	Izglītības iestāde īstenoto vairāk kā divas speciālās izglītības programmas
	18
	18
	NA

	4.
	Izglītojamo īpatsvars speciālās izglītības programmās
	
	
	

	4.1.
	Izglītības iestādē vismaz 5% izglītojamo mācās speciālās izglītības programmās
	12
	12
	NA

	4.2.
	Izglītības iestādē vismaz 10% izglītojamie mācās speciālās izglītības programmās
	NA
	24
	NA

	5.
	Īstenoto profesionālās ievirzes izglītības programmu skaits
	
	
	

	5.1.
	Izglītības iestāde īsteno mazāk kā 7 profesionālās ievirzes izglītības programmas
	NA
	NA
	6

	5.2.
	Izglītības iestāde īsteno no 7 līdz 14 profesionālās ievirzes izglītības programmas
	NA
	NA
	12

	5.3.
	Izglītības iestāde īsteno 15 vai vairāk profesionālās ievirzes izglītības programmas
	NA
	NA
	18

	6.
	Īstenoto interešu izglītības programmu skaits
	
	
	

	6.1.
	Izglītības iestāde īsteno mazāk kā 11 interešu izglītības programmas
	NA
	6
	6

	6.2.
	Izglītības iestāde īsteno no 11 līdz 20 interešu izglītības programmas
	NA
	12
	12

	6.3.
	Izglītības iestāde īsteno 21 vai vairāk interešu izglītības programmas
	NA
	18
	18

	7.
	Izglītības iestādes iesaiste starptautiska, nacionāla un novada mēroga projektos
	
	
	

	7.1.
	Izglītības iestāde iepriekšējā mācību gadā piedalījusies vismaz vienā starptautiska mēroga projektā
	6
	6
	6

	7.2.
	Izglītības iestāde iepriekšējā mācību gadā piedalījusies vairākos starptautiska mēroga projektos
	12
	12
	12

	7.3.
	Izglītības iestāde iepriekšējā mācību gadā piedalījusies vismaz divos nacionāla mēroga projektos
	6
	6
	6

	7.4.
	Izglītības iestāde iepriekšējā mācību gadā piedalījusies vairāk nekā divos nacionāla mēroga projektos
	12
	12
	12

	7.5.
	Izglītības iestāde iepriekšējā mācību gadā piedalījusies vismaz divos novada mēroga projektos
	6
	6
	6

	7.6.
	Izglītības iestāde iepriekšējā mācību gadā piedalījusies vairāk nekā divos novada mēroga projektos
	12
	12
	12

	8.
	Izglītības iestādes iesaiste papildus ārpakalpojumu sniegšanā
	
	
	

	8.1.
	Izglītības iestādes vadītājs pārrauga papildus infrastruktūru ārpakalpojumu sniegšanai
	6
	NA
	NA

	8.2.
	Izglītības iestāde iesaistās papildus izglītības pakalpojumu izglītojamajiem sniegšanā izglītības iestādes telpās
	6
	6
	NA

	9.
	Izglītības procesa īstenošana vairākās vietās
	
	
	

	9.1.
	Izglītības iestāde izglītības procesu īsteno vairākās īstenošanas vietās
	6
	6
	6

	9.2.
	Izglītības iestādes programmas tiek īstenotas vairākās apdzīvotās vietās
	12
	12
	12

	10.
	Infrastruktūras objektu apsaimniekošana
	
	
	

	10.1.
	Izglītības iestāde apsaimnieko divus infrastruktūras objektus
	NA
	NA
	12

	10.2.
	Izglītības iestāde apsaimnieko vairāk kā divus infrastruktūras objektus
	NA
	NA
	(obj. skaits - 1)
 
 6     

	Normētais punktu skaits
	120
	180
	126



2. tabula
Punktu skaits darba intensitātes koeficienta aprēķinam interešu izglītības iestādes vadītājam

	Nr. p.k.
	Darba intensitātes kritērijs
	Punktu skaits

	1.
	Izglītojamo skaits izglītības iestādē
	

	1.1.
	Izglītojamo skaits ir lielāks nekā algas likmes pamata daļas aprēķinā piemērotā izglītojamo skaita diapazona viduspunkts  
	30

	2.
	Izglītojamo vecumposmu skaits
	

	2.1.
	Izglītības iestāde īsteno izglītības programmas pirmsskolas vecuma bērniem
	6

	2.2.
	Izglītības iestāde īsteno izglītības programmas 1. - 3. klašu skolēniem
	6

	2.3.
	Izglītības iestāde īsteno izglītības programmas 4. - 6. klašu skolēniem
	6

	2.4.
	Izglītības iestāde īsteno izglītības programmas 7. - 9. klašu skolēniem
	6

	2.5.
	Izglītības iestāde īsteno izglītības programmas 10. - 12. klašu skolēniem
	6

	3.
	Izglītības iestādes iesaiste starptautiska, nacionāla un novada mēroga projektos
	

	3.1.
	Izglītības iestāde iepriekšējā mācību gadā piedalījusies vismaz vienā starptautiska mēroga projektā
	6

	3.2.
	Izglītības iestāde iepriekšējā mācību gadā piedalījusies vairākos starptautiska mēroga projektos
	12

	3.3.
	Izglītības iestāde iepriekšējā mācību gadā piedalījusies vismaz divos nacionāla mēroga projektos
	6

	3.4.
	Izglītības iestāde iepriekšējā mācību gadā piedalījusies vairāk nekā divos nacionāla mēroga projektos
	12

	3.5.
	Izglītības iestāde iepriekšējā mācību gadā piedalījusies vismaz divos novada mēroga projektos
	6

	3.6.
	Izglītības iestāde iepriekšējā mācību gadā piedalījusies vairāk nekā divos novada mēroga projektos
	12

	4.
	Izglītības procesa īstenošanas vietu skaits
	

	4.1.
	Izglītības iestāde izglītības procesu īsteno mazāk kā 5 īstenošanas vietās ārpus izglītības iestādes
	6

	4.2.
	Izglītības iestāde izglītības procesu īsteno 5 - 10 īstenošanas vietās ārpus izglītības iestādes
	12

	4.3.
	Izglītības iestāde izglītības procesu īsteno vairāk kā 10 īstenošanas vietās ārpus izglītības iestādes
	18

	5.
	Izglītības programmu īstenošana vairākās apdzīvotās vietās
	

	5.1.
	Izglītības iestādes programmas tiek īstenotas mazāk kā 4 apdzīvotās vietās ārpus Ogres
	6

	5.2.
	Izglītības iestādes programmas tiek īstenotas 4 - 6 apdzīvotās vietās ārpus Ogres
	12

	5.3.
	Izglītības iestādes programmas tiek īstenotas vairāk kā 6 apdzīvotās vietās ārpus Ogres
	18

	Normētais punktu skaits
	132

